KOMMISSIONENS FORORDNING (EF) Nr. 1325/98 af 25. juni 1998 om ændring af forordning (EF) nr. 884/98 om salg til forudfastsat pris af oksekød, som visse interventionsorganer ligger inde med, med henblik på forarbejdning i Fællesskabet
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 805/68 af 27. juni 1968 om den fælles markedsordning for oksekød (1), senest ændret ved forordning (EF) nr. 2634/97 (2), særlig artikel 7, stk. 3, og
ud fra følgende betragtninger:
Kommissionens forordning (EF) nr. 884/98 af 24. april 1998 om salg til forudfastsat pris af oksekød, som visse interventionsorganer ligger inde med, med henblik på forarbejdning i Fællesskabet (3), omhandler salg af interventionslagre, som flere medlemsstater ligger inde med; de mængder og priser, der er angivet i forordningen, bør ændres, således at der kan tages hensyn til lagre, der allerede er solgt; for at fremme afsætningen af dette oksekød, bør prisfastsættelsen gøres mere fleksibel; forordning (EF) nr. 884/98 bør derfor ændres;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -
UDSTEDT FØLGENDE FORORDNING:
Artikel 1
I forordning (EF) nr. 884/98 foretages følgende ændringer:
1) I artikel 1, stk. 1, første afsnit, ændres leddet »1 000 tons ikke-udbenede forfjerdinger fra det østrigske interventionsorgan« til »2 000 tons ikke-udbenede forfjerdinger fra det østrigske interventionsorgan«; leddet »3 000 tons udbenet oksekød fra det irske interventionsorgan«; ændres til »4 000 tons udbenet oksekød fra det irske interventionsorgan«; leddet »3 000 tons udbenet oksekød fra det franske interventionsorgan« ændres til »4 000 tons udbenet kød fra det franske interventionsorgan« og leddet »3 500 tons udbenet oksekød fra Det Forenede Kongeriges interventionsorgan« ændres til »5 000 tons udbenet oksekød fra Det Forenede Kongeriges interventionsorgan«.
2) I artikel 5, stk. 2, ændres tallet »1 700« i tredje led til »1 800«. I fjerde led ændres tallet »1 500« til »1 600«.
3) Bilag I affattes som bilag I til nærværende forordning.
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 25. juni 1998.